Ottmar Hitzfeld

Ottmar Hitzfeld estas germana eksa profesia futbalisto kaj futbala trejnisto. Li naskiĝis  en Lörrach (Baden-Virtembergo), tutproksime de la limo al Svislando, do nun estas -jara. Kiel profesia futbalisto ĉe la klubo FC Basel li dufoje gajnis la svislandan ĉampionadon de viraj klubaj futbalteamoj. Samtempe li studis matematikon kaj sporton por iĝi instruisto. Kiel profesia futbala trejnisto la de li trejnitaj teamoj dufoje gajnis la svislandan kaj sepfoje la germanian ĉampionadojn de viraj klubaj futbalteamoj. En 1997 li kun la unua vira teamo de la klubo Borussia Dortmund gajnis la eŭropan turniron Ligo de Ĉampionoj de UEFA, kaj en 2001 gajnis la saman titolon kun la unua vira teamo de la klubo FC Bayern München. Post la kataluna futbalisto Josep Guardiola, kiu ekde la jaro 2013 estas trejnisto de la klubo FC Bayern München, Ottmar Hitzfeld laŭ averaĝaj poentoj po matĉo estas la plej sukcesa futbala trejnisto en la Unua germania ligo de futbalo (Bundesliga). De somero 2008 ĝis somero 2014, do inter la Eŭropa Futbal-Ĉampionado 2008 kaj la Futbala Mondpokalo 2014, li estis la trejnisto de la Svisa nacia teamo de futbalo.

Kategorio:Germanaj futbalistoj
Kategorio:Svisaj futbalistoj
Kategorio:Trejnistoj de futbalo